Document ID: 32009R0435

KOMISJONI MÄÄRUS (EÜ) nr 435/2009,
26. mai 2009,
millega muudetakse nõukogu määruse (EÜ) nr 1234/2007 (ühise turukorralduse ühtne määrus) I lisa kombineeritud nomenklatuuri teatavate koodide osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, (1) eriti selle artiklit 2,
ning arvestades järgmist:
(1)
Nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (2) I lisas on esitatud alates 1. jaanuarist 2009 kehtiv kombineeritud nomenklatuur.
(2)
Nõukogu 22. oktoobri 2007. aasta määruse (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid) (ühise turukorralduse ühtne määrus) (3) I lisas esitatud mõned CN-koodid ja tootekirjeldused ei vasta enam kombineeritud nomenklatuurile.
(3)
Määrust (EÜ) nr 1234/2007 tuleks seetõttu vastavalt muuta.
(4)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1234/2007 I lisa muudetakse vastavalt käesoleva määruse lisale.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. mai 2009

Labels: 3
17
6